
Tisztelt Képviselő-testület!
2024. szeptember 1-jével ismételten több változás történik a köznevelési intézmények működésében, melyeket az egyes intézmények alapdokumentumaiban is szükséges átvezetni. Ennek érdekében a Sülysápi Csicsergő Óvoda igazgatója is elkészítette az intézmény egyes alapdokumentumainak módosítását az alábbiak szerint:
Szervezeti és működési szabályzatban történt módosítások:
· Igazgató megválasztásának, kinevezésének és jogviszonyának feltételei.
· A költségvetési szerv alapfeladatai.

· Az OviKréta bevezetéséhez kapcsolódó szabályozás kialakítása.

· A pedagógusok teljesítményértékelésének bevezetéséhez kapcsolódó szabályozás kialakítása.

Pedagógiai programban történt módosítások: 
· Alapító okirat változott előírásainak átvezetése, az óvoda alapfeladatai.
· A különleges bánásmódot igénylő (HH, SNI, BTMN) gyerekekkel való foglalkozás, fejlesztésük egyes kérdései.
· Az egészséges életmód kialakításához szükséges alapelvek, feladatok lefektetése (Egészségfejlesztési program mellékletben).
· Egyéni képességfejlesztés egyes módszertani kérdései; kapcsolódó feladatok rögzítése. 

· Külső kapcsolattartás szabályozása.

· Tartósan beteg gyermek gondozása, nevelése.

A nemzeti köznevelésről szóló 2011. évi CXC. törvény (Nktv.) 25. § (1) bekezdése szerint a köznevelési intézmény működésére, belső és külső kapcsolataira vonatkozó rendelkezéseket a szervezeti és működési szabályzat (a továbbiakban: SZMSZ) határozza meg. Az SZMSZ-t az igazgató a nevelőtestület bevonásával készíti el és az intézmény honlapján közzéteszi. Az SZMSZ-t a fenntartó hagyja jóvá.
Az Nktv. 26. § (1) bekezdése szerint a nevelő és oktató munka az óvodában, az iskolában, a kollégiumban pedagógiai program szerint folyik. A pedagógiai programot az igazgató a nevelőtestület bevonásával készíti el és a fenntartó hagyja jóvá. A pedagógiai programot nyilvánosságra kell hozni.
A fentiekre való tekintettel kérem az előterjesztés szíves megtárgyalását és a dokumentumok jóváhagyását. 

…/2024. (VIII. 29.) ÖKT határozati javaslat

Sülysáp Város Önkormányzatának Képviselő-testülete – Sülysáp Város Önkormányzata mint fenntartó képviseletében – a nemzeti köznevelésről szóló 2011. évi CXC. törvény 25. § (4) bekezdése alapján a Sülysápi Csicsergő Óvoda
1./ módosított szervezeti és működési szabályzatát jóváhagyja,
2./ módosított pedagógiai programját jóváhagyja.
Határidő: azonnal

Felelős: polgármester, intézményvezető

Sülysáp, 2024. augusztus 24.

Horinka László 

